**The Status of a Conditional *Neder* When the Condition Is Not Met**

Rabbi Michael Taubes

**.1בראשית פרשת ויצא פרק כח**

(כ) וַיִּדַּר יַעֲקֹב נֶדֶר לֵאמֹר אִם יִהְיֶה אֱלֹהִים עִמָּדִי וּשְׁמָרַנִי בַּדֶּרֶךְ הַזֶּה אֲשֶׁר אָנֹכִי הוֹלֵךְ וְנָתַן לִי לֶחֶם לֶאֱכֹל וּבֶגֶד לִלְבֹּשׁ:

(כא) וְשַׁבְתִּי בְשָׁלוֹם אֶל בֵּית אָבִי וְהָיָה יְקֹוָק לִי לֵאלֹהִים:

(כב) וְהָאֶבֶן הַזֹּאת אֲשֶׁר שַׂמְתִּי מַצֵּבָה יִהְיֶה בֵּית אֱלֹהִים וְכֹל אֲשֶׁר תִּתֶּן לִי עַשֵּׂר אֲעַשְּׂרֶנּוּ לָךְ:

**.2בראשית רבה (וילנא) פרשת ויצא פרשה ע**

א [כח, כ] וידר יעקב נדר לאמר אם יהיה אלהים עמדי וגו' - …מהו לאמר לאמר לדורות כדי שיהיו נודרים בעת צרתן…

**.3חזקוני בראשית פרשת ויצא פרק כח**

(כ) וידר יעקב נדר וא"ת הא אמרינן טוב מזה שאינו נודר כל עיקר. אלא י"ל לאמר כתיב, להורות לדורות שיהיו נודרים בעת צרתם כמו שהוא נדר בשעת הדחק.

**.4דברים פרשת כי תצא פרק כג**

(כב) כִּי תִדֹּר נֶדֶר לַיקֹוָק אֱלֹהֶיךָ לֹא תְאַחֵר לְשַׁלְּמוֹ כִּי דָרֹשׁ יִדְרְשֶׁנּוּ יְקֹוָק אֱלֹהֶיךָ מֵעִמָּךְ וְהָיָה בְךָ חֵטְא:

(כג) וְכִי תֶחְדַּל לִנְדֹּר לֹא יִהְיֶה בְךָ חֵטְא:

**.5קהלת פרק ה**

(ג) כַּאֲשֶׁר תִּדֹּר נֶדֶר לֵאלֹהִים אַל תְּאַחֵר לְשַׁלְּמוֹ כִּי אֵין חֵפֶץ בַּכְּסִילִים אֵת אֲשֶׁר תִּדֹּר שַׁלֵּם:

(ד) טוֹב אֲשֶׁר לֹא תִדֹּר מִשֶּׁתִּדּוֹר וְלֹא תְשַׁלֵּם:

**.6תלמוד בבלי מסכת חולין דף ב עמוד א - עמוד ב**

והא כתיב: וכי תחדל לנדור לא יהיה בך חטא, וכתיב: טוב אשר לא תדור משתדור ולא תשלם, ותניא: טוב מזה ומזה שאינו נודר כל עיקר, דברי רבי מאיר, ר' יהודה אומר: טוב מזה ומזה נודר ומשלם; ואפי' רבי יהודה לא קאמר אלא באומר הרי זו,

אבל אמר הרי עלי לא.

**.7רש"י מסכת חולין דף ב עמוד א**

לא יהיה בך חטא - הא אם תדור יהיה בך חטא.

טוב אשר לא תדור - לעיל מיניה כתיב את אשר תדור שלם ואפילו הכי טוב אשר לא תדור שמא תדור ולא תשלם הכי מפרש ליה רבי מאיר.

טוב מזה ומזה - מנודר ומשלם ומנודר ואינו משלם.

שאינו נודר כל עיקר - שהרגיל בנדרים בא לידי לא יחל דברו.

רבי יהודה אומר טוב מזה ומזה נודר ומשלם - דהכי משמע טוב אשר לא תדור משתדור ולא תשלם אבל משתדור ותשלם לא שהוא טוב מכולם.

ואפילו ר' יהודה לא קאמר אלא דאמר הרי זו - דאם מתה או נגנבה אינו חייב באחריותה אי נמי כיון דאפרשה תו לא הדר ביה.

**.8רש"י מסכת חולין דף ב עמוד ב**

אבל אמר הרי עלי לא - דלמא פשע ולא מקיים…

**.9תוספות מסכת חולין דף ב עמוד ב**

אבל אמר הרי עלי לא - …וא"ת והא כתיב (בראשית כח) וידר יעקב נדר וכתיב (יונה ב) את אשר נדרתי אשלמה וי"ל דבשעת צרה שרי כדאמרינן בבראשית רבה וידר יעקב נדר לאמר לאמר לדורות שיהיו נודרים בעת צרה.

**.10יונה פרק ב**

(י) וַאֲנִי בְּקוֹל תּוֹדָה אֶזְבְּחָה לָּךְ אֲשֶׁר נָדַרְתִּי אֲשַׁלֵּמָה יְשׁוּעָתָה לַיקֹוָק:

**.11ספר שערי תשובה לרבינו יונה שער ג**

עד  …והנה נצטוינו שלא לנדור נדרים, שנאמר (דברים כג, כג): וכי תחדל לנדור לא יהיה בך חטא, ורבותינו דרשו מזה (נדרים עז ב) שאם תדור יהיה בך חטא, כי הנדר מכשול לפני הנודר פן יחל דברו או יאחר לשלם; אבל צדיק חונן ונותן מבלתי שידור, זולתי כאשר יקרא מן המצר כי אז ידור נדר, כענין שכתוב (בראשית כח, כ): וידר יעקב נדר לאמר וגו'. וכן בהתאסף ראשי עם יחד שבטי ישראל ידרו נדרים לחזק ידים רפות.

**.12בית הבחירה (מאירי) מסכת נדרים דף ב עמוד א**

כנדרי כשרים לא אמר כלום שאין דרך הכשרים לקפוץ בנדרים ושבועות…ואע"פ שמצינו בנדרים וידר יעקב נדר וכן למדו משם שנודרין על הצרה אף זה אינו נדר גמור אלא נדבת לב לבטוח בשם ולהודות לו…

**.13תלמוד בבלי מסכת נדרים דף כב עמוד א**

דאמר שמואל: אף על פי שמקיימו נקרא רשע. אמר רבי אבהו: מאי קרא? וכי תחדל לנדור לא יהיה בך חטא.

**.14רש"י מסכת נדרים דף כב עמוד א**

כי תחדל לנדור לא יהיה בך חטא - מכלל דאי נדר ועבד ליה איכא חטא.

**.15שולחן ערוך יורה דעה הלכות נדרים סימן רג**

סעיף א

אל תהי רגיל בנדרים. כל הנודר, אף ע"פ שמקיימו, נקרא רשע ונקרא חוטא.

סעיף ה

בעת צרה מותר לנדור.

**.16ביאור הגר"א יורה דעה סימן רג**

(ז) בעת כו'. ב"ר פ' ע':

**.17שיורי ברכה יורה דעה סימן רג**

ה. דין ה. בעת צרה מותר לנדור. בספר האגודה פרק ד' נדרים, כתב הנודר אעפ"י שמקיימו נקרא רשע (נדרים כב א), יש מפרשים אפילו בנודר בעת צרה, דהא על כל נדרים מייתי לה. עכ"ל. וכבר תמהו עליו דהא אמרינן מצוה לידור בעת צרה, דכתיב (בראשית כח, כ) וידר יעקב נדר לאמר, לדורות. ובאמת שלא נחה דעתי הקצרה בתירוצי האחרונים, דמה שתירץ הרב מהר"ם מינץ סימן ע"ט, דבעת נדרו לא שם על לב דאסור לקיימו או לא ידע, והוא מצוה אף דאח"כ אסור לקיימו. לא ידעתי איך נתפייס הרב ז"ל, דהרי גבי יעקב אבינו ע"ה חלילה לומר כן. ועוד דנראה מרז"ל שקיים נדרו. ומה שתירץ הרב כנסת הגדולה, דההיא בקרבנות, אבל צדקה מותר. לא משמע מלשון ספר האגודה, שכתב דהא על כל נדרים מייתי ליה, ומזה מוכח דעל הכל קאמר. ומה שתירץ עוד, דסברי י"מ כמדרש (ויק"ר לז, א) דנענש יעקב אבינו ע"ה, כדכתיב (בראשית מח, ז) מתה עלי רחל. לא נהיר, דההיא על שאיחר נדרו. ואם כונתו די"מ סברי על דרך המדרש מטעם אחר, אינו מחוור כלל. ולכל התירוצים של מהר"ם מינץ ותירוצי הרב כנה"ג, דבקרבנות בעת צרה אסור, או דיעקב אע"ה נענש על זה, קשה מהכתוב (תהלים סו) אבא ביתך בעולות אשלם לך נדרי אשר פצו שפתי ודיבר פי בצר לי. ואין להאריך. ודוק כי קצרתי.

**.18ערוך השולחן יורה דעה סימן רג**

סעיף ז

כתב רבינו הב"י סעי' ה' דבעת צרה מותר לנדור עכ"ל וכ"כ רבותינו בעלי התוס' בריש חולין וז"ל וא"ת והא כתיב וידר יעקב נדר וביונה כתיב אשר נדרתי אשלמה וי"ל דבשעת צרה שרי כדאמרינן במדרש וידר יעקב נדר לאמר לאמר לדורות שיהיו נודרים בעת צרה עכ"ל ומדברי רבותינו אלה משמע דרק מותר לנדור ולא מצוה אבל במדרש ויצא איתא כתיב אשר פצו שפתי ודבר פי בצר לי שנדר מצוה בעת צרתו מהו לאמר לאמר לדורות כדי שיהיו נודרים בעת צרתן עכ"ל ומשמע דמצוה איכא לנדור בעת צרה ובפסקי תוס' כתוב לשון מצוה ע"ש אך באמת הכל אחד דכיון דמותר לנדור א"כ כשם שמצוה להתפלל לד' בעת צרה כמו כן מצוה לנדור אך אין זה מצוה וחובה כשארי מצות וכדאמרינן בעלמא מצוה לגבי חובה רשות קרי לה:

**.19שו"ת באר משה (שטרן) חלק א סימן נז**

ו) הנה ברמב"ם וטור לא נזכר שמצוה לנדור בעת צרה. אבל הב"י (סוס"י ר"ג) הביא דברי התוספות (חולין ב' ב') בשם המדרש: לאמר "שיהיו" נודרים בעת צרה, והב"י סיים שהסמ"ג במל"ת סימן ער"ב (ט"ס וצ"ל סוף סימן רמ"ב) כתב וז"ל: ובראשית רבה (פ' ע') אומר בעניין וידר יעקב נדר לאמר, לאמר לדורות "שיהו" נודרין בשעת צרה. הנה לשון "שיהיו" או "שיהו" משמע שמצוה לנדור בעת צרה. גם

הרמב"ן ורשב"א (חולין) ריטב"א ונמוק"י (נדרים) העתיקו לשון "שיהיו" נודרין, רק השטמ"ק (נדרים הנ"ל) כתב "מותר" לנדור,

והריטב"א בחולין כ': "אזהרה שיהיו" נודרין משמע שחייב לנדור (אולם בנדרים כ' הריטב"א בריש דבריו ש"מותר" לנדור), וחי' שהחת"ס (נדרים) כתב: נדר בעת צרה "חייב" לנדור כיעקב. וחידוש גדול על המחבר בשלחנו הטהור (סימן ר"ג סעיף ה') שכ': בעת צרה "מותר" לנדור, ולא כתב "מצוה" או "חייב" לנדור דהלא הוא העתיק מהתוספות וסמ"ג ובשניהם כתוב בשם המדרש "שיהיו" נודרים זה משמע חיוב או עכ"פ מצוה וצ"ל דמדלא מצא דין זה מפורש ברמב"ם בכוונה כתב רק מותר ולא "מצוה" או "חיוב"…

**.20שבט מוסר פרק כ**

(טו) יהא אדם זהיר מאד מאד שלא ינדור אף בעת צרה. וכתב בספר החסידים אע"פ דתוספת כתבו שנודרים בעת צרה ה"מ דורות הראשונים שהיו בטוחים בעצמם שלא ישנו את דבריהם מכל מניעות שבעולם משא"כ דורות אחרונים…על כן שומר נפשו ירחק מהם פן ח"ו יכשל בעון נדרים… וכי לא דבר קטן הוא על כן טוב להרחיק ממנו כמטחוי קשת שלא יכשל…

**.21ערוך השולחן יורה דעה סימן רג**

סעיף ח

מיהו אין ספק דמצוה לנדור בעת צרה… ונראה דכל נדר בעת צרה יש לו שני דרכים האחד לנדור ולשלם מיד כמו שאמר נדרו ושלמו או לנדור שיעשה דבר מצוה כשיצא מן הצרה כדכתיב בהלל צרה ויגון אמצא וגו' כוס ישועות אשא וגו' נדרי לד' אשלם וכן הנדר של יעקב אבינו אם יהיה אלקים עמדי ושמרני וגו' וכן בתהלים [נ'] כתיב זבח לאלקים תודה ושלם לעליון נדריך והתודה אינה באה אלא לאחר הישועה כידוע ואליפז אמר [איוב כ"ב] והיה שדי בצריך וכסף תועפות לך וגו' תעתיר אליו וישמעך ונדריך תשלם…

**.22תהלים פרק עו**

(יב) נִדֲרוּ וְשַׁלְּמוּ לַיקֹוָק אֱלֹהֵיכֶם כָּל סְבִיבָיו יוֹבִילוּ שַׁי לַמּוֹרָא:

**.23תהלים פרק קטז**

(ג) אֲפָפוּנִי חֶבְלֵי מָוֶת וּמְצָרֵי שְׁאוֹל מְצָאוּנִי צָרָה וְיָגוֹן אֶמְצָא:

(ד) וּבְשֵׁם יְקֹוָק אֶקְרָא אָנָּה יְקֹוָק מַלְּטָה נַפְשִׁי:

(יג) כּוֹס יְשׁוּעוֹת אֶשָּׂא וּבְשֵׁם יְקֹוָק אֶקְרָא:

(יד) נְדָרַי לַיקֹוָק אֲשַׁלֵּם נֶגְדָה נָּא לְכָל עַמּוֹ:

**.24תהלים פרק נ**

(יד) זְבַח לֵאלֹהִים תּוֹדָה וְשַׁלֵּם לְעֶלְיוֹן נְדָרֶיךָ:

**.25איוב פרק כב**

(כה) וְהָיָה שַׁדַּי בְּצָרֶיךָ וְכֶסֶף תּוֹעָפוֹת לָךְ:

(כו) כִּי אָז עַל שַׁדַּי תִּתְעַנָּג וְתִשָּׂא אֶל אֱלוֹהַּ פָּנֶיךָ:

(כז) תַּעְתִּיר אֵלָיו וְיִשְׁמָעֶךָּ וּנְדָרֶיךָ תְשַׁלֵּם:

**.26שו"ת מהרי"ל סימן קפה**

ונדר בעת צרה אין מתירין כמו שכתב מהר"ח אם לא לצורך גדול או לצורך מצוה…

**.27שו"ת בנימין זאב סימן רסו**

ראובן נדר בעת צרה אם יוכל שום חכם להתיר לו או לא: נראה לע"ד דאין להתיר לו דנדר דהודר בע"צ =בעת צרה= אין לו התרה…יש ללמוד מכאן דגם מי שנדר בעת צרה ונענה וניצל מאותה צרה שה' יתברך ענהו ואם אחר כך ישאל על נדרו הרי הוא כגוזל וגונב דעת עליונה בהיותו נודר לה' יתברך בעת צרה וה' יתברך עשה לו טובה והצלחה והטוב יקבל והנדר לא יקיים…ובתנחומא פרשת ויצא אנכי האל בית אל אשר משחת שם מצבה אשר נדרת לי שם נדר אמר רבי אבא בר כהנא אמר לו הקב"ה ליעקב בשעת עקי נדרי בשעת רוחא שמטיא כלומר כשהית בעת צרה נדרת וכשאתה בריוח נשמטת מיד אמר יעקב אל ביתו קומו ונעלה בית אל ה"ה נימא הכא דכשיהיה בעת צרה נודר וכשיהיה בריוח ישתמט ומבקש התרה ומאן לימא לן דקב"ה מסכים באותה התרה לא יהא פחות הגבוה מההדיוט…ואשכחן דיעקב אבינו ע"ה קיים נדרו דהתוספות כתבו ריש פ"ק דחולין בדיבור המתחיל אבל אמר הרי עלי כו' עד וא"ת והא כתי' וידר יעקב נדר וכתי' אשר נדרתי אשלמה וי"ל דבשע' צרה שרי כדאמרינן בב"ר וידר יעקב נדר לאמר מאי לאמר לאמר לדורות שיהיו נודרי' בעת צרה ויעקב קיים נדרו ולפ"ז יראה דנדר בע"צ לא יהיה לו הפרה אלא אם כן יראה לחכמי הדור דהנודר לא יוכל להתקיים על אותו נדר או שהוא אנוס או שבהתרתו יהיה דבר מצוה אז יוכלו להתיר לו בג' מומחין…

**.28בראשית פרשת וישלח פרק לה**

(א) וַיֹּאמֶר אֱלֹהִים אֶל יַעֲקֹב קוּם עֲלֵה בֵית אֵל וְשֶׁב שָׁם וַעֲשֵׂה שָׁם מִזְבֵּחַ לָאֵל הַנִּרְאֶה אֵלֶיךָ בְּבָרְחֲךָ מִפְּנֵי עֵשָׂו אָחִיךָ:

(ב) וַיֹּאמֶר יַעֲקֹב אֶל בֵּיתוֹ וְאֶל כָּל אֲשֶׁר עִמּוֹ הָסִרוּ אֶת אֱלֹהֵי הַנֵּכָר אֲשֶׁר בְּתֹכְכֶם וְהִטַּהֲרוּ וְהַחֲלִיפוּ שִׂמְלֹתֵיכֶם:

(ג) וְנָקוּמָה וְנַעֲלֶה בֵּית אֵל וְאֶעֱשֶׂה שָּׁם מִזְבֵּחַ לָאֵל הָעֹנֶה אֹתִי בְּיוֹם צָרָתִי וַיְהִי עִמָּדִי בַּדֶּרֶךְ אֲשֶׁר הָלָכְתִּי:

**.29מדרש תנחומא פרשת וישלח**

(ח) [לה, א] ויאמר אלהים אל יעקב קום עלה בית אל. - …א"ל הקב"ה לא הגיעוך הצרות האלו אלא על שאחרת את נדרך, אם את מבקש שלא יגיעוך עוד צרה קום עלה בית אל ועשה שם מזבח לאותו מקום שנדרת לי שם נדר אנכי האל בית אל אשר משחת שם מצבה אשר נדרת לי שם נדר, א"ר אבא בר כהנא א"ל הקב"ה ליעקב בשעת עקתא נדרא בשעת רווחא שמטי כשהיית בצרה נדרת וכשאתה בריוח שכחת, מיד ויאמר יעקב אל ביתו ואל כל אשר עמו וגו' ונקומה ונעלה בית אל וגו'…

**.30שו"ת מהר"ם מינץ סימן עט**

…שלמה רבא, לגבר' רב', ה"ה מעיין המתגבר, ב"ד אלוף הדת מהר"ר יודא ס"ל שי'. ע"ד השאילות ששאלת', אם נהגינה להתיר נדרים שנודר בעת צרה. דע לך, ראיתי מרבותיי הגדולי' שהתירו הנדרי' שנדרו בעת צרה, אם מתחרט הנודר מעיקרו. וכן בדידי הוי עובד', שהגאון מהר"ר זעליקמן ז"ל סג"ל ואנכי וחד עמנו, התרנו לבן חורגו מש' נוי"ש מה שנדר בתפיס' שלו.

והשתא דאתא לידן נימ' בה מילתא, לא מצינו בשום דוכתי בפי' שלא להתירו, אע"ג דאיתא בתו' בפ' קמא דחולין, וידר יעקב נדר לאמר לדורות שיהיו נודרים בעת צרה. מזה אינה ראייה, רק ר"ל דאע"ג דבעלמא אסור לנדור נדר, מ"מ הכא שרי אפי' הרי עלי. (הגה, וכן איתא באגודה שם. אבל לא מיירי מזה אם יש לו התר' אם לאו עכ"ה). אך איתא תשובה, וז"ל, שאלתי ממהר"ר חזקי', על אדם אחד שנדר בחליו אני מקבל עלי ללמוד שנה, ולא אמר בלשון נדר ולא בלשון שבוע'. והשיב ששמע בשם מהר"ר יודא חסיד, שכל מה שאדם נודר בחליו או בע' צרתו כדי שינצל, אין להתירו כלל, אע"ג שלא קיבל עליו בלשון נדר, נדר גודל הוא, ועובר בלא יחל דברו. וגם אמר ששמע מפי מהרי"ח דסכנה הוא להתיר נדרו שקבל עליו בחליו או בעת צרה עכ"ל. תשובה זו יש לי ב' פעמים, אך לא סיים מי הוא השואל, שמא אינו בר סמכא, או שמא היא הגה באשיר"י ואין לי אשי'. (הגה, אך התשובה זקינו' מאד ונראו' שכולם אמת ויש לסמוך עליהם). מ"מ נ"ל ליישב, דלאו משום איסורה אין להתיר, רק משום סכנה כדמפרש הטעם אח"כ, אע"ג דלכתחילה כתב אין להתיר כלל, וזה משמע לפום ריהט' איסורה. מצינו ליישב דהוי קול ושוברו עמו, בתחילה כתב בלא טעמא, כי שמא שמע משמו סתמא, דמי שהגיד לו בשם מהר"ח, איפשר לא ידע הטעם, ואח"כ נודע לו הטעם, לכן כתב אחר כך וגם אמר בשם מהרי"ח דסכנה היא וכו', וזהו פירושו על הא דלעיל שכתב אין להתיר כלל. וכן נ"ל, דאל"כ היה ק"ק, מעיקר' קאמר איסורה ואח"כ קאמר מנהג', כלומר סכנת על מאן דקפיד. (הגה"ה, אף על גב דאמרינן סכנת' חמור מאיסור', מכל מקו' הכא הוי סברא איפכא דאיסור הוי על השואל והנשאל המתירה, וסכנת' רק על השואל. מעתה כיון דאיכא איסורי, ממילא לא מתי' את הנדר, להיו' חוטא ולא לו, אז לא יוכל לבא לידי סכנתה. לכן אמינא דהכל חד טעמא, וליכא למישמע איסורא מהא תשובה. עכ"ה). וגם כל צוואת מהרי"ח דלא נתפשטו ורובם בטילות…

**.31שולחן ערוך יורה דעה הלכות נדרים סימן רכח**

סעיף מה

…הגה: …וכן נדר שנדר בשעת צרה, אין להתיר אלא לצורך מצוה או לצורך גדול…

**.32שו"ת יהודה יעלה (אסאד) חלק א - יורה דעה סימן ט**

…ועוד הרי כתב הש"ך ס"ק ק"ח בשם ר"מ מינץ דהאגודה ושאר פוסקים ס"ל גם נודר בעת צרה י"ל התרה. ולענ"ד יש להוכיח כן מדברי הר"מ שבמרדכי פ' דו"ה שכתב דבהקדש ליכא אסמכתא וראיה מקרא אם יהי' אלקים עמדי ואם נתן תתן העם וכו' והא דנודר בצרה א"ל התרה כבר בארנו דהוא דוקא אם תלה נדרו בתנאי אם יצילני ד' וכו' אבל נדר בסתם משמעו דזולת צרתו הי' נודר ג"כ ע"ז ולכ"ע י"ל התרה כמו בנודר מעצמו לחבירו וכמ"ש לעיל…ולכן המחבר שפסק בסי' רנ"ח /רכ"ח/ כהר"מ שבמרדכי הנ"ל לכן שבק והשמיט מלהביא האי דינא כלל דנודר בצרה א"ל התרה. וכן כל הפוסקים שהביאו ראי' הר"מ הנ"ל וס"ל כוותיה הרא"ש ורמב"ן בתשובה וסייעת' הביאם ב"י בסי' רנ"ח /רכ"ח/ ע"כ כולהו ס"ל נודר בצרה י"ל התרה לפמ"ש…

**.33דברים פרשת ראה פרק יד**

(כב) עַשֵּׂר תְּעַשֵּׂר אֵת כָּל תְּבוּאַת זַרְעֶךָ הַיֹּצֵא הַשָּׂדֶה שָׁנָה שָׁנָה:

**.34תלמוד בבלי מסכת תענית דף ח עמוד ב- ט עמוד א**

ואמר רבי יוחנן: מאי דכתיב

עשר תעשר - עשר בשביל שתתעשר. אשכחיה רבי יוחנן לינוקא דריש לקיש, אמר ליה: אימא לי פסוקיך! - אמר ליה: עשר תעשר. אמר

ליה: ומאי עשר תעשר? - אמר ליה: עשר בשביל שתתעשר. - אמר ליה: מנא לך? - אמר ליה: זיל נסי. - אמר ליה: ומי שרי לנסוייה

להקדוש ברוך הוא? והכתיב לא תנסו את ה'! - אמר ליה: הכי אמר רבי הושעיא: חוץ מזו, שנאמר הביאו את כל המעשר אל בית האוצר

ויהי טרף בביתי ובחנוני נא בזאת אמר ה' צבאות אם לא אפתח לכם את ארבות השמים והריקתי לכם ברכה עד בלי די, מאי עד בלי די? אמר רמי בר חמא אמר רב: עד שיבלו שפתותיכם מלומר די.

**.35דברים פרשת ואתחנן פרק ו**

(טז) לֹא תְנַסּוּ אֶת יְקֹוָק אֱלֹהֵיכֶם כַּאֲשֶׁר נִסִּיתֶם בַּמַּסָּה:

**.36מלאכי פרק ג**

(י) הָבִיאוּ אֶת כָּל הַמַּעֲשֵׂר אֶל בֵּית הָאוֹצָר וִיהִי טֶרֶף בְּבֵיתִי וּבְחָנוּנִי נָא בָּזֹאת אָמַר יְקֹוָק צְבָאוֹת אִם לֹא אֶפְתַּח לָכֶם אֵת אֲרֻבּוֹת הַשָּׁמַיִם וַהֲרִיקֹתִי לָכֶם בְּרָכָה עַד בְּלִי דָי:

**.37תלמוד בבלי מסכת פסחים דף ח עמוד א -עמוד ב**

והתניא: האומר סלע זו לצדקה בשביל שיחיה בני או שאהיה בן העולם הבא –

הרי זה צדיק גמור.

**.38רש"י מסכת פסחים דף ח עמוד ב**

הרי זה צדיק גמור - בדבר זה, ולא אמרינן שלא לשמה עושה, אלא קיים מצות בוראו שצוהו לעשות צדקה, ומתכוין אף להנאת עצמו שיזכה בה לעולם הבא או שיחיו בניו.

**.39תוספות מסכת פסחים דף ח עמוד ב**

שיזכה לעולם הבא הרי זה צדיק גמור - והדתנן (אבות פ"א מ"ג) אל תהיו כעבדים המשמשין את הרב על מנת לקבל פרס היינו בכה"ג שאם לא תבוא לו אותה הטובה שהוא מצפה תוהא ומתחרט על הצדקה שעשה אבל מי שאינו תוהא ומתחרט ה"ז צדיק גמור וכן משמע בריש מסכת ר"ה (דף ד.) ובפ"ק דב"ב (דף י:).

**.40תלמוד בבלי מסכת ראש השנה דף ד עמוד א**

והתניא: האומר סלע זו לצדקה בשביל שיחיו בני, ובשביל שאזכה בה לחיי העולם הבא - הרי זה צדיק גמור.

**.41רש"י מסכת ראש השנה דף ד עמוד א**

הרי זה צדיק גמור - אם רגיל בכך.

**.42רבינו חננאל מסכת ראש השנה דף ד עמוד א**

והתניא האומר סלע זו לצדקה בשביל שיחיו בני ובשביל שאזכה לעוה"ב הרי זה צדיק גמור. ויש שמפרשין הרי זו צדקה גמורה.

**.43תוספות מסכת ראש השנה דף ד עמוד א**

בשביל שיחיו בני - והא דתנן פרק קמא דמסכת אבות (מ"ג) אל תהיו כעבדים המשמשין את הרב על מנת לקבל פרס היינו באומות העולם שתוהין על הראשונות.

**.44תלמוד בבלי מסכת בבא בתרא דף י עמוד ב**

והתניא: האומר סלע זה לצדקה בשביל שיחיו בני, ובשביל שאזכה לעולם הבא - הרי זה צדיק גמור.

**.45רש"י מסכת בבא בתרא דף י עמוד ב**

ה"ז צדיק גמור - על דבר זה ומחשבה זו.

**.46משנה מסכת אבות פרק א**

משנה ג

אנטיגנוס איש סוכו קבל משמעון הצדיק הוא היה אומר אל תהיו כעבדים המשמשין את הרב על מנת לקבל פרס אלא הוו כעבדים המשמשין את הרב שלא על מנת לקבל פרס…

**.47תוספות יום טוב מסכת אבות פרק א**

משנה ג

אל תהיו כעבדים המשמשין את הרב ע"מ לקבל פרס - פירש הר"ב אלא מאהבה בלבד. כלומר שעל זה הזהיר שתהא העבודה מאהבה בלבד לפי שזו היא עיקר העבודה אבל לא שהוא ר"ל שהעבודה שעל מנת לקבל פרס היא אסורה. שמ"מ עובד ה' הוא. ומפני כן לא נמנעה התורה השלמה להודיע השכר והעונש. אלא שאם יעבוד לתקות שכר או מניעת ההיזק. הנה אינו במעלה כמו העובד מאהבה שאין לו בעבודתו שום פנייה כלל. ורצה התנא להזהירנו שנהיה מן העובדים מאהבה. אבל לא שיוציא העובד לתקות שכר מכלל העובדים. לא כן הוא. וכמאמרם בפ"ק דב"ב [דף י' ע"ב] האומר סלע זו לצדקה בשביל שיחיה בני. כדי שיהיה לי חלק לעולם הבא. הרי זה צדיק גמור…

**.48תלמוד בבלי מסכת תענית דף י עמוד ב**

תנו רבנן: מי שהיה מתענה על הצרה ועברה, על החולה ונתרפא - הרי זה מתענה ומשלים.

**.49רש"י מסכת תענית דף י עמוד ב**

על החולה ונתרפא - הוא הדין אם מת החולה, בעי לקיומי נדרו.

על הצרה ועברה - מתענה ומשלים, ואם לאו - נראה כמתנה /מ' פתוחה, ת' בשוא נ' סגולה/ עם קונו: אם תעבור [לא] אתענה, ואם לאו - אתענה.

**.50רא"ש מסכת תענית פרק א**

סימן ו

…ונראה דה"ה נמי אם מת החולה דכיון שקבל עליו תעניות סתם ולא התנה דעתו היה אקבלה זו מתוך שקיבל עליו תעניות הללו תהיה מקובל תפלתו שיתפלל על החולה ועל הצרה. והאי דנקט ונתרפא משום דבדבר זה יש חילוק בין צבור ליחיד:

**.51רמב"ם הלכות תעניות פרק א**

הלכה טו

יחיד שהיה מתענה על החולה ונתרפא, על צרה ועברה, הרי זה משלים תעניתו…

**.52שולחן ערוך אורח חיים הלכות תענית סימן תקסט**

סעיף א

יחיד המתענה על צרה, ועברה, או על חולה, ונתרפא או מת, צריך להשלים כל התעניות שקיבל עליו…

**.53משנה ברורה סימן תקסט**

(ג) צריך להשלים וכו' - דכיון שקבל עליו תענית סתם ולא התנה אמרינן דדעתו היה אקבלה זו מתוך שקבל עליו תענית תהיה מקובל תפלתו שיתפלל על החולה ועל הצרה:

(ד) כל התענית שקיבל וכו' - היינו לאו דוקא אותו יום משום דהתחיל להתענות אלא אפילו אם קיבל על עצמו כמה תעניתים בשביל אותו דבר מחוייב להשלימם וכן שארי נדרי צדקה שקיבל עליו בשביל שיחיה פלוני אף אם מת צריך לקיים. ועיין ביו"ד סימן ר"כ סט"ו בהג"ה דדוקא בשלא נדר בלשון תנאי אבל אם אמר אם יחיה פלוני אתענה או אתן כך וכך לצדקה ומת אינו מחוייב להתענות וליתן:

**.54שולחן ערוך יורה דעה הלכות נדרים סימן רכ**

סעיף טו

…הגה: …ועיין בא"ח סימן תקס"ט יחיד או רבים שקבלו עליהם תענית מחמת איזה צרה, ועברה, אם צריכים להשלים תעניתם. והוא הדין בנדר נדר לעשות צדקה או שאר נדרים (א"ז פסק דחייב לקיים נדרו). ונ"ל דכל זה מיירי בקבלו עליהם, סתם, אבל אם פירש דבריו, כגון מי שנדר ואמר: אם יחיה פלוני החולה אתענה כך וכך או אתן כך וכך לצדקה, אם מת אותו פלוני, פטור מנדרו, דהרי התנה בפירוש ולא בעינן תנאי כפול בנדרים, דלא גרע דבורו מכוונת הנודר כדלעיל סימן רי"ח. וכן יתבאר לקמן סוף סימן רל"ב (ד"ע), וכל שכן האומר: אתן סלע לצדקה כדי שיחיה בני, ואם לא יחיה לא אתן, אף ע"ג דעובד ע"מ לקבל פרס מכל מקום פטור אם לא יחיה (ב"י סי' רנ"ט בשם מ"כ והוא תשובת מהרי"ל סי' ק"ץ /ק"ס/ וד"מ שם).

**.55שו"ת מהרי"ל סימן קס**

ומי שנדר על מנת שיחיו בניו ופירש אם לא יחיו לא יתן, אם כופין אותו ליתן מכח אל תהיו כעבדים כו' ואם נאמר דאין כופין, עדיין תיבעי לך אם אסור לעשות כן, דהא דאמרינן אל תהיו כו' (דשמא) [שמא] רוצה לומר דווקא היכא שעשה כבר ומתחרט, אבל במתנה כך מתחלה, אע"ג דצדיק לא מקרי, שמא [גם] רשע לא מקרי.

[תשובה] ומי שנדר בתנאי כפול אם יחיו בניו מנלן לכופו כיון שכפל תנאו. ונהי דעבד ע"מ לקבל פרס הרי הוא עובד מיראת עונש ואינו בכלל צדיק אלא חד מז' פרושים פרק [היה] נוטל הלא פירש מהר"ם דרוב נדרים הכי איתנהו ע"י אסמכתא, אם יהיה אלקי' עמדי אם נתון תתן [את העם הזה בידי] וכל הני בתנאי הוו.

**.56שו"ת מהרלב"ח סימן ג**

…ועוד אני אומ' שאף על פי שבלשון המרדכי הנזכר לא חלק בנודר בעת צרתו ומדיוק דבריו אנו לומדים שאין לו התר לנודר בעת צרתו וכפי הנראה הוא בכל אי זה אופן שידור עם כל זה השכל יחייב שיש חלוק בין מי שנדר בעת צרתו ופירש אם יצילהו השם הרי הוא נודר כך וכך. ובין מי שנדר בסתם בלי שום תנאי כלל אף על פי שהיה בעת צרתו כפי כשפירש ואמר אם יצילהו השם וכו' ועל דרך מה שנדר יעקב אבינו עליו השלום אם יהיה אלדים עמדי ושמרני בדרך הזה אשר אנכי הולך ונתן לי לחם לאכול ובגד ללבוש וגו' ודאי השכל יחייב שאם ניצול מצרתו שלא יוכל להתיר נדרו שכמעט נראה כמהתל במלכו ובאלהיו חס ושלום. והרי זה דומה לנשבע לחבירו בפניו שאין מתירין לו אלא בפניו. ויש מי שפירש שרוצה לומר מדעתו ובפרט אם קבל טובה ממנו. אבל כשנדר סתם בלי שום תנאי אעפ"י שהיה בעת צרה אם יתיר נדרו אחר כך אינו כל כך דבר זר כפי השכל וכפי המובן מלשון כ"ת זה האיש לא נדר בתנאי אם יצילהו השם אלא סתם בין יצילהו השם בין לא יצילהו. ואם כן אף על פי שנדר בעת צרתו יכולים להתיר לו…

**.57שו"ת שבות יעקב חלק ב סימן פא**

…ובר מן דין נ"ל דהוי כנודר בעת צרה דאין להתירו אא"כ יראה לחכמי דור שהנודר לא יוכל לקיימו או שהוא אונס או שבהתרתו יהיה דבר מצוה וכ"פ בש"ע י"ד סימן רכ"ח סעיף מ"ה בהג"ה וכ"כ בתשובת בנימין זאב סי' רס"ו וכן הסכמת רמ"א בתשובתו סי' ק"ג וא"כ בנדון שלפנינו שנדר בעת שאשתו ראשונה נטתה למות דהוי עת צרה ודאי דהוא כאלו נחרב בה"מ בימיו וקבל על עצמו ללמוד בחברה פשיטא דאין היתר לנדרו…

**.58שו"ת יהודה יעלה (אסאד) חלק א - יורה דעה סימן ט**

…ולא דמי לנודר בעת צרה דאין מתירין לו דהא טעמא הוא משום דנודר ע"ד חבירו אין מתירין אלא מדעתו והקב"ה הרי עושה לו טובה והצילו מצרתו ומאן לימא לן דהקב"ה מסכים להתרה ונ"ל פשוט דזהו דוקא אם תלה נדרו בהצלה זו שאמר אם השם יצילנו וכו' משא"כ נדר סתם בלא תנאי אם וכו' הרי לא תלה בטובת ודעת חבירו…

**.59שו"ת אמרי יושר חלק א סימן סז**

לכבוד הרב הה"ג מוה' חיים דוד בראנדריסס נ"י אבד"ק איסטריק

ע"ד שאלתו באברך א' שנדר בעת חולי אמו סך רב לצדקה וגם להתענות ב' וה' כל השנה ולא התנה אם תעמוד מחליה ואמו מתה מהחולי ושל"ח ולכ"י וקשה עליו התענות גם הצדקה רב מכפי כוחו אם יוכל להתיר לו הנדר1 והנה מטעם נודר בעת צרה אין לדון בזה כיון שלא הועיל נדרו כנראה מש"ך שם ס"ק ק"ח ביו"ד ס' רכ"ח שכ' דהוי כנודר ע"ד חבירו ומכ"ש לגבוה שענהו בעת צרתו ודברי תשו' שבו"י ח"ג ס' פ"א שכ' להיפוך צע"ג ושו"ר בפ"ת שהעיר עליו אך עיקר השאלה מטעם נדרי צדקה אף דביו"ד ס' רנ"ח איתא דנשאלין מדוחק אבל בפ"ת שם הביא מתשו' רדב"ז ח"א ס' קל"ה דחכם המתיר נדר כזה בר נידוי הוא שמפסיד העניים והנה חפשתי בתשו' הרדב"ז ולא מצאתיו אבל לא ראינו אינו ראי' גם בתשו' בי"ש יו"ד ח"ב ס' ק"ו הביא דברי הרדב"ז וחושש מאוד להתיר נדר צדקה אך כיון דמכל הפוסקים לא נראה כרדב"ז בזה יש לומר כיון דנדר יחד על תעניתים וצדקה יש להתיר לו נדר תענית וממילא יופקע חיוב צדקה מטעם נדרי שהותר מקצתו כדאי' ס' רכ"ט. אמנם אם היו הנדר על תעניתים בפ"ע וצדקה נדר בפ"ע דל"ש נדר שהותר מקצתו יש לחוש לרדב"ז הנ"ל לבל להתיר נדרי צדקה אבל התעניתים ודאי יש להתיר כדין בחרטה ופתח הנהוג...

**.60שו"ת אמרי יושר חלק ב סימן קסב**

לכ' הרב החו"ב שלשלת היוחסין מו"ה פנחס ליביש תאומים נ"י:

א) בדבר השאלה במי שגמר בלבו בעת צרה כשיצלהו השי"ת יתן סך קצוב לעניי אה"ק אם יש לו להתיר נדרו. הנה הכרעת רמ"א ז"ל דנדרי צדקה אף במחשבה מהני…ומ"ש רו"מ מתשב"ץ ח"ב סי' קל"א דמשמע דסובר דמתירין נדר בעת צרה יש לומר דשם מיירי שנדר בעת צרה סתם כל אשר תתן לי עשר אעשרנו לך, אבל בנודר בפירש או גמר במחשבתו באופן כשיצילהו השי"ת בכה"ג אין להתיר כמ"ש מהרלב"ח סי' ג' הובא בפ"ת סי' רכ"ח ועי' בתשו' מהר"ם מינץ שהביא בשם ר"י החסיד דקבלה בידו דסכנה להתיר נדר בעת צרה וכ"כ בשו"ת גבעת פנחס סי' ס"ה דראה כן בס' אחד דיש סכנה בדבר יעו"ש ע"כ לדעתי אין להכניס א"ע בזה כלל רק יקיים את נדרו:

**.61שו"ת אגרות משה יורה דעה חלק א סימן קנ**

ענף ו

…והנכון לע"ד דמטעם איסור היו הולכין שם לחומרא אבל מטעם איסור יש תקנה להתיר נדרו ע"פ חכם בחרטה דאין זה נודר בעת צרה שאין מתירין, דהוא דוקא בנודר כדי להנצל מן הצרה שאם יקום מחליו יתן לצדקה אבל בנודר בחליו נדר בעלמא וכ"ש בזה שעל אחר

מיתה נדר שאינו להנצל מן הצרה אלא מחמת שרצה לידור ליתן לעניים יכולין להתירו, דהא הטעם שאין מתירין הוא מטעם דהוי כנודר לדעת חברו משום טובה שעשה לו כדאיתא ביו"ד סי' רכ"ח בש"ך ס"ק ק"ז ובבאורי הגר"א וא"כ לא שייך זה בנודר שלא בכוונה לחיות וכ"ש כשהאומדנא הוא שנדר דוקא אם ימות. ועיין בחדושי רעק"א שם שאף בנדר סתם שלא הזכיר אם יצילני ה' נמי כתב מהרלב"ח דיש לו התרה וכ"ש הכא שיכולין להתירו. ולכן מצד האיסור כיון שהוא מתחרט וגם יש לו פתח היה נשאל ומתירין לו.

**.62שו"ת עמק הלכה חלק א סימן מב**

כבוד ידידי היקר מר בצלאל בראנדעס נ"י מנהל התלמוד תורה דפה ברוקלין

על דבר שאלתו, באחד שנדר מאה דולר להתלמוד תורה באם בנו ישוב מהמלחמה בשלום, ועתה שב בנו בריא וחזק, אולם לדאבון אביו הביא אתו אשה נכרית שנשא בצרפת וגם ילד שילדה לו, וטוען אביו שאינו מחויב לשלם נדרו יען שלא נדר רק אם יבוא "בשלום" וזה אינו בשלום כי לשלום הנה מר לו שנשא נכרית, ועל זה שואל כבודו אי באמת דינא הכי דאין כאן חיוב נדר מטעם הנ"ל או אולי כיון שהוא שלם בגופו זה מיקרי בשלום, ע"כ שאלתו.

הנה משנתינו היא זו במס' טבול יום פרק ד' משנה ז', התורם את הבור ואמר הרי זו תרומה על מנת שתעלה שלום, שלום מן השבר ומן השפיכה אבל לא מן הטומאה ר' שמעון אומר אף מן הטומאה עכ"ל המשנה, ומבואר מזה דתנא קמא ור"ש פליגי בהוראת מלת שלום, דלת"ק שלום אינו ממעט אלא נשבר או נשפך דהחסרון הוא בגוף התרומה, אבל אי נטמאת דאין החסרון בעצם התרומה רק באיכות שלום מיקרי, וממילא בנידון דידן שאמר שיבוא בנו בשלום אינו ממעט רק אם בא חולה או בעל מום דהוי כמו נשבר או נשפך, אבל מה שנעשה חוטא בנפשו שנשא נכרית, כיון שנשאר שלם בגופו הוי כמו נטמאת התרומה דמיקרי שלם לת"ק, ולר' שמעון מלת שלום ממעט גם טומאה אף שאין חסרון ניכר בגוף התרומה רק באיכותה גם כן לא הוי שלום, ואם כן לדידיה גם הכא לא מיקרי שבא בשלום כיון שנטמא בחטא.

ולהלכה עיין ברמב"ם פרק ד' מהלכות תרומות הלכה י"ח שפסק כת"ק דשלום מן השבר ומן השפיכה אבל לא מן הטומאה, וכן בפירוש המשניות שם מבואר דאין הלכה כר"ש עייש"ה...

ונחזור לנידון דידן, דמהאמור לעיל מבואר דהאיש הנ"ל מחויב לשלם המאה דולר להתלמוד תורה, משום דהלכה כת"ק דשלום אינו ממעט רק שפיכה ושבירה אבל לא טומאה, והכא דמי לנטמאת כנ"ל, ובפרט דיש לומר דכאן עדיף מתרומה שנטמאת דשם כיון שנטמאת שוב אין לה תקנה, ולכן סובר ר"ש דלא מיקרי תו שלום, אבל הכא דאף שחטא שנשא נכרית מכל מקום הרי יש לו תקנה בתשובה ושיגיירנה לשם שמים, וע"כ שפיר מיקרי בשלום. ואף שכבר הוליד בנים ממנה ובש"ס חגיגה קרי ליה מעוות לא יוכל לתקון, מכל מקום זה דוקא בהוליד ממזר דלית ליה תקנה, אבל הכא אם יגייר בניו אתה יהיו כשרים הוי שפיר בשלום. ובפרט דבנדר קיי"ל דהולכין אחר לשון בני אדם כמבואר בסימן רי"ז, וזה ודאי דבלשון בני אדם תיבת בשלום המכוון הוא בבריאות, וע"כ פשוט וברור דמחויב לקיים נדרו אשר נדר להת"ת.